Diari Oficial de la Generalitat Valenciana


Sumari del DOGV 3789, del 10-07-2000 (2000/5726)

RESOLUCIÓ de 29 de juny de 2000, de les direccions generals de Centres Docents, d'Ordenació i Innovació Educativa, Política Lingüística i de Personal, que prorroga la Resolució de 21 de juliol de 1997, la Resolució de 20 de juliol de 1998, i la Resolució de 28 de juny de 1999, per la qual s'aproven instruccions per a l'organització i funcionament dels col·legis d'Educació Infantil i Primària per al curs 2000/2001.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2000/06/29/(1)/dof/vci/html**

### Dades del document

Número de DOGV
:   3789

Data del DOGV
:   10-07-2000

Secció del DOGV
:   I. DISPOSICIONS GENERALS

Número del document
:   2000/5726


Data del document
:   29-06-2000

Organisme emissor
:   Conselleria de Cultura i Educació

Tipus de document
:   Resolució

Anàlisi jurídica

 Descriptors 

:   * educació preescolar
    * centre d'ensenyament
    * legislació

RESOLUCIÓ de 29 de juny de 2000, de les direccions generals de Centres Docents, d'Ordenació i Innovació Educativa, Política Lingüística i de Personal, que prorroga la Resolució de 21 de juliol de 1997, la Resolució de 20 de juliol de 1998, i la Resolució de 28 de juny de 1999, per la qual s'aproven instruccions per a l'organització i funcionament dels col·legis d'Educació Infantil i Primària per al curs 2000/2001. [2000/X5726]
  
Per tal d'establir el marc d'actuació, i desenrotllar l'activitat docent als centres educatius d'Educació Primària, i aplicar en el curs 2000/2001 alguna de les mesures derivades de la concreció d'aspectes relacionats amb l'avaluació dels aprenentatges de l'alumnat en este nivell educatiu, les direccions generals de Centres Docents, d'Ordenació, Innovació Educativa i Política Lingüística i de Personal, resolen:
  
Primer
  
A l'apartat 4.3 de les instruccions de 21 de juliol de 1997 (DOGV de 31.07.1997), completades en el apartat 3 de la Resolució de 28 de juny de 1999 (DOGV de 13.07.1999), s'hi incorporen els següents aspectes:
  
- Reforç educatiu en les àrees instrumentals a l'alumnat que promocione de cicle amb recomanació expressa del mencionat reforç o que requeresca romandre un any mes en el mateix cicle.
  
Segon
  
Els delegats de prevenció de riscos laborals dedicaran a les seues funcions quatre hores de còmput setmanal. El centre organitzarà estes hores de forma compacta per tal que puguen desenrotllar les seues funcions, i les concentraran preferentment els dimarts de matí.
  
Tercer
  
Es prorroguen per al curs 2000/2001 les normes d'organització i funcionament de les escoles d'Educació Infantil i dels col·legis d'Educació Primària establides per la Resolució de 21 de juliol de 1997, la Resolució de 20 de juliol de 1998, i la Resolució de 28 de juny de 1999 (DOGV de 31.07.1997, DOGV de 28.07.1998 i DOGV de 13.07.1999). Excepte les modificacions que s'expressen en la present resolució.
  
Totes les dates corresponents a 1997, 1998 i 1999 queden referides a 2000.
  
DISPOSICIÓ FINAL
  
La present resolució sortirà efectes a partir de l'endemà de la seua publicació en el Diari Oficial de la Generalitat Valenciana.
  
València, 29 de juny de 2000
  
El director general de Personal: José Cano Pascual.
  
El director general d'Ordenació i Innovació Educativa i Política Lingüística: Josep Vicent Felip i Monlleó.
  
La directora general de Centres Docents: Concepción Gómez Ocaña.


Còpia Permalink ELI